**MARTTAJÄRJESTÖN JÄSENREKISTERIN PALVELUKUVAUS JA OSAPUOLTEN VASTUUT**

**Osapuolet**

Marttaliitto (jäljempänä keskusjärjestö), marttayhdistykset (jäljempänä yhdistykset) ja marttapiirit (jäljempänä piirit).

**Asiakirjan kohde ja tarkoitus**

Tämän palvelu- ja vastuukuvauksen kohteena on keskusjärjestön ylläpitämä keskitetty jäsenrekisteri (yhteisrekisteri) ja siinä tapahtuva henkilötietojen käsittely.

Tämä asiakirja määrittää keskitettyyn jäsenrekisteriin liittyvät keskusjärjestön ja yhdistyksen ja piirien oikeudet ja velvollisuudet sekä yhdistyksen ja piirien jäsentietojen ja muiden henkilötietojen käsittelyn ehdot.

Tämä asiakirja muodostaa myös henkilötietojen käsittelyn ohjeet.

Asiakirja varmistaa osaltaan tietosuojaa koskevien säännösten täyttämisen.

**Osapuolten oikeudet ja velvollisuudet**

Osapuolet noudattavat tietosuojaa koskevaa sääntelyä.

Keskusjärjestö päivittää tarpeen mukaan sopimuksessa kuvattua palvelua tietosuoja-asetuksen vaatimusten mukaiseksi, mikäli viranomaisten ohjeet muuttuvat ja tätä edellyttävät.

Osapuolet vastaavat siitä, että henkilöt, joilla on pääsy rekisteriin ja jotka käsittelevät henkilötietoja, ovat sitoutuneet noudattamaan salassapitovelvollisuutta.

Keskusjärjestö huolehtii osaltaan tietosuoja-asetuksen edellyttämästä informointivelvollisuudesta laatimalla ja ylläpitämällä rekisteriä koskevan tietosuojaselosteen. Seloste on saatavilla jäseneksi liittymisen yhteydessä ja on yhdistysten ja piirien käytettävissä.

**Henkilötietojen käsittelyn kohde ja kesto**

Keskusjärjestön ylläpitämään jäsenrekisteriin tallennetaan seuraavia henkilötietoryhmiä:

* perustiedot kuten nimi, kotipaikka, rekisteröidyn tyyppi/sukupuoli, ammatti, syntymäaika (ei henkilötunnusta)
* yhteystiedot kuten sähköpostiosoite, puhelinnumero, osoitetiedot
* yhteisöä tai yhteisön yhteyshenkilöitä koskevat tiedot ja yhteyshenkilöiden nimet sekä yhteystiedot
* jäsenyystiedot (jäsenlaji, jäsenyyden kesto)
* jäsenmaksutiedot ja lehtitilausten maksutiedot
* tiedot luottamustoimista järjestössä
* vapaaehtoisroolit
* järjestön opintomerkkisuoritukset
* ansiomerkit
* markkinointi- ja luovutuskiellot ja/tai -suostumukset

Henkilötietojen käsittelyn perusteena on marttajärjestöön kuuluvien yhdistysten yhdistyslain mukainen velvoite pitää yllä jäsenluetteloa, yhdistysten oikeutettu etu ja velvoite huolehtia jäsenpalveluista, jäsenviestinnästä sekä vapaaehtoisiksi ilmoittautuneiden palveluista ja viestinnästä, jäsenmaksuperinnästä ja muusta varainhankinnasta sekä huolehtia sopimusvelvoitteista.

Osoitetietojen käyttö ja luovuttaminen järjestön ulkopuoliseen markkinointitarkoitukseen edellyttää rekisteröidyn suostumusta.

Keskusjärjestö järjestää henkilötietojen käsittelyn tavalla, joka mahdollistaa henkilötietojen poistamisen tarpeen vaatiessa.

**Käsittelyn luonne ja tarkoitus**

Rekisterillä hallinnoidaan jäsentietoja ja se toimii jäsenpalvelun ja jäsenviestinnän sekä jäsenmaksulaskutuksen ja muun varainhankinnan apuvälineenä sekä muiden yhdistystoimijoiden kuten vapaaehtoistoimijoiden sekä sidosryhmien palvelujen ja viestinnän välineenä. Lisäksi rekisteriä käytetään jäsenlehden tilaajarekisterinä.

**Rekisteröityjen pääryhmät**

Paikallisyhdistyksen jäsenet

Jäsenlehden tilaajat (ei jäsenet)

Vapaaehtoiset (ei jäsenet)

Luottamushenkilöt (ei jäsenet)

Sidosryhmien edustajat (ei jäsenet)

**Tietoturva**

Keskusjärjestö toteuttaa tarvittavat tekniset, fyysiset ja organisatoriset toimenpiteet asianmukaisen tietoturvatason varmistamiseksi ja henkilötietojen suojaamiseksi asiattomalta tai laittomalta käsittelyltä sekä vahingossa tapahtuvalta häviämiseltä, tuhoutumiselta, vahingoittumiselta, muutattamiselta tai luovuttamiselta järjestelmässä.

Rekisterin käsittelyssä noudatetaan huolellisuutta ja tietojärjestelmien avulla käsiteltävät tiedot suojataan asianmukaisesti. Kun rekisteritietoja säilytetään Internet-palvelimilla, laitteiston fyysisestä ja digitaalisesta tietoturvasta huolehditaan asiaankuuluvasti. Rekisterinpitäjä huolehtii siitä, että tallennettuja tietoja sekä palvelimien käyttöoikeuksia ja muita henkilötietoja käsitellään luottamuksellisesti ja vain niiden työntekijöiden ja toimijoiden toimesta, joiden tehtävänkuvaan se kuuluu. Laitteet on suojattu salasanoin ja henkilökunta/toimijat ohjeistetaan asianmukaisesti.

Tiedot säilytetään tietojärjestelmässä, joka on suojattu ulkopuolisilta yhteydenotoilta palomuurilla. Palvelin, jolla tietojärjestelmä sijaitsee, on lukitussa tilassa järjestelmää ylläpitävän yrityksen konesalissa. Järjestelmää käytetään ja ylläpidetään työasemilta, mikä vaatii henkilökohtaisen käyttäjätunnuksen ja salasanan. Ainoastaan määrätyillä toimijoilla ja järjestelmää ylläpitävän yrityksen työntekijöillä, joiden toimenkuvaan se kuuluu, on oikeus päästä rekisterin tietoihin.

Yhdistykset ja piirit vastaavat edellä mainitusta tietoturvasta osaltaan ja soveltuvin osin.

**Dokumentaatio**

Keskusjärjestö ylläpitää selostetta käsittelytoimista koskien rekisteriä tietosuoja-asetuksen osoitusvelvollisuuden toteuttamiseksi. Seloste sisältää mm. kuvauksen toteutetuista teknisistä ja organisatorisista tietoturva-toimenpiteistä ja listan alihankkijoista, joita käytetään Henkilötietojen käsittelyssä.

**Ilmoitusvelvollisuus**

Osapuolet ilmoittavat toisilleen rekisteröityjen ja valvontaviranomaisen tietosuojasääntelyn perusteella tekemistä henkilötietojen käsittelyä koskevista pyynnöistä ennen pyyntöön vastaamista tai muihin toimenpiteisiin ryhtymistä niin pian kuin käytännössä kohtuullista, mikäli kyse ei ole tietojen ajan tasalle saattamisesta tai vastaavasta teknisluontoisesta asiasta.

Keskusjärjestö ilmoittaa olennaisista muutoksista, joilla saattaa olla vaikutusta paikallisyhdistyksen tai piirin puolesta käsiteltyjen henkilötietojen suojan tai tietoturvan tasoon.

**Alihankkijat**

Keskusjärjestöllä on oikeus käyttää alihankkijoita ja tietosuojasääntelyn määritelmän mukaisena käsittelijänä jäsenrekisterin ylläpidossa sekä muiden rekisteriin liittyvien palveluiden tuottamisessa.

**Tietoturvaloukkauksista ilmoittaminen**

Keskusjärjestö tekee ilmoituksen järjestelmää koskevasta tietoturvaloukkauksesta viranomaiselle.

Tämän lisäksi keskusjärjestön on tarvittaessa ilmoitettava yhdistyksille ja piireille tietoturvaloukkauksesta ilman aiheetonta viivytystä siitä, kun keskusjärjestö on tullut siitä tietoiseksi, ja riittävässä ajassa rekisterinpitäjän tietosuojasääntelyn mukaisten ilmoitusvelvollisuuksien täyttämiseksi.

Ilmoitukseen on sisällytettävä vähintään seuraavat tiedot:

1) kuvaus tietoturvaloukkauksesta, mahdollisuuksien mukaan tiedot siitä, mitä rekisteröityjen ryhmiä ja henkilörekistereitä tietoturvaloukkaus on koskenut ja niiden arvioitu lukumäärä;

2) keskusjärjestön tietosuoja-asioista vastaavan yhteyshenkilön nimi ja yhteystiedot;

3) kuvaus todennäköisistä seurauksista ja/tai toteutuneet seuraukset;

4) kuvaus toimenpiteistä, joihin on ryhdytty tietoturvaloukkauksen johdosta ja sen haittavaikutusten lieventämiseksi.

Keskusjärjestön on dokumentoitava jäsenrekisteriin kohdistuvat tietoturvaloukkaukset ja pyynnöstä toimitettava dokumentaatio yhdistyksille ja piireille.

Yhdistyksen ja piirin on tehtävä keskusjärjestölle vastaava ilmoitus, mikäli se tukee tietoiseksi loukkauksesta.

**Rekisteröityjen pyyntöihin vastaaminen**

Rekisteröityjen pyyntöihin koskien heidän oikeuksien toteuttamista vastaavat keskusjärjestössä tietosuojaselosteessa ilmoitetut yhteyshenkilöt. Yhdistysten ja piirien osalta yhteyshenkilöinä toimivat yhdistysten ja piirien nimeämät henkilöt.

Mikäli rekisteröidyt esittävät yhdistykselle tai piirille sellaisia tietoja koskevia korjaus- tai oikaisupyyntöjä, joita nämä eivät pysty toteuttamaan, yhdistyksen tai piirin tulee ilmoittaa asiasta keskusjärjestöön.

Tietojen poistamista koskevat pyynnöt tulee ilmoittaa keskusjärjestöön.

**Avustusvelvollisuus ja auditointioikeus**

Keskusjärjestö sitoutuu antamaan paikallisyhdistykselle tiedot, jotka ovat tarpeen tämän asiakirjan ja tietosuojasääntelyn mukaisten velvoitteiden noudattamisen osoittamiseksi keskitetyn jäsenrekisterin osalta.

Keskusjärjestöllä on oikeus veloittaa ylimääräisestä työstä ja kuluista ja kustannuksista, jotka sille on avustamisesta aiheutunut.

**Tietojen poistaminen ja palauttaminen käsittelyn päättyessä**

Keskusjärjestö sitoutuu palauttamaan jäsenrekisterissä olevat henkilötiedot yhdistykselle, mikäli keskitettyä jäsenrekisteriä koskeva palvelu päättyy.

**Henkilötietojen siirrot**

Henkilötietoja voidaan siirtää jäsenrekisteripalvelun toteuttamiseksi alihankkijalle.

Lisäksi henkilötiedot voidaan siirtää muiden rekisterin tarkoitukseen liittyvien palvelujen tuottamiseksi mm. jäsenlehden postittamista varten, jäsentiedottamista ja sidosryhmäviestintää varten sekä järjestön varainhankintaa varten.

**Palvelukuvauksen muutokset**

Tätä palvelukuvausta voidaan päivittää esimerkiksi viranomaisohjeistuksen tai lainsäädännön muuttuessa.